钦定古今图书集成/历象汇编/岁功典/第060卷 > 满庭芳〈西湖秋泛〉 瞿佑
## 钦定古今图书集成/历象汇编/岁功典/第060卷 > 满庭芳〈西湖秋泛〉 瞿佑

露苇催黄，烟蒲驻绿，水光山色相连。红衣落尽，辜负
采莲船。点检六桥杨柳，但几个抱叶残蝉。秋容晚，云
寒雁背，风冷鹭鸶肩。　华筵。容易散，愁添酒量，病减
诗颠。况情怀冷澹，渐入中年。埽退舞裙歌扇，尽付与
一枕高眠。清闲好，脱巾露发，仰面看青天。